L 210/8
DA
Den Europæiske Unions Tidende
11.8.2022
godkendt tredjeland, som er omfattet af de krav til dyresundhed og folkesundhed, der er fastsat i Kommissionens delegerede forordning (EU) 2019/625 (3) og (EU) 2020/692 (4) og i Kommissionens gennemførelsesforordning (EU) 2020/2235 (5) og (EU) 2021/404 (6).
Af klarhedshensyn bør oplysningerne om de pågældende lande i tabellen i bilaget til afgørelse 2011/163/EU kun være markeret med symbolet »O« i den relevante kolonne for de pågældende dyrearter.
(5)
Tredjelande, som har forelagt en plan for enten akvakulturprodukter, mælk eller æg og indgivet en anmodning om fremstilling af sammensatte produkter, bør have mulighed for at fremstille sammensatte produkter, der er bestemt til eksport til Unionen, og som indeholder sådanne forarbejdede produkter, ved at anvende et af disse forarbejdede produkter, forudsat at de forarbejdede produkter, for hvilke de ikke har fremlagt en plan, har oprindelse i medlemsstater eller i godkendte tredjelande.
Af klarhedshensyn bør oplysningerne om de pågældende lande i tabellen i bilaget til afgørelse 2011/163/EU være markeret med symbolet »O« for de øvrige kategorier i tabellen.
(6)
Listen over tredjelande for så vidt angår bløddyr er nødvendig på grund af de ændrede certificeringskrav, der er gældende for opdrættede bløddyr.
På nuværende tidspunkt er der i henhold til direktiv 96/23/EF ikke noget krav om, at tredjelande skal forelægge Kommissionen planer for bløddyr.
Den eneste relevante overvågning af restkoncen­ trationer af forurenende stoffer ved produktion af opdrættede bløddyr foretages i henhold til Kommissionens gennemførelsesforordning (EU) 2019/627 (7), og de tredjelande, der opfylder disse betingelser, er opført i bilag VIII til Kommissionens gennemførelsesforordning (EU) 2021/405 (8).
Da disse tredjelande opfylder kravene i artikel 56-59 i gennemførelsesforordning (EU) 2019/627, herunder overvågning af restkoncentrationer, bør de af klarhedshensyn være markeret med et »M« som angivelse af bløddyr (»molluscs«) i kolonnen »Akvakultur« i tabellen i bilaget til afgørelse 2011/163/EU.
(7)
Visse lande har anmodet om eksport til Unionen af sammensatte produkter, der indeholder forarbejdede produkter af bløddyr med oprindelse i enten medlemsstater eller godkendte tredjelande, der er opført i bilag VIII til gennemførelsesforordning (EU) 2021/405.
Lande, der er markeret med et »X« i tabellen i bilaget til afgørelse 2011/163/EU for mindst én af følgende varer: kvæg, får/geder, dyr af hestefamilien, svin, fjerkræ, akvakultur, mælk, æg eller vildt, har givet tilstrækkelige garantier med hensyn til deres eksisterende offentlige kontrolsystem.
Alle disse lande bør derfor være markeret med et »P« i kolonnen »Akvakultur« i tabellen, således at de kan anvende forarbejdede produkter af bløddyr med oprindelse i enten medlemsstater eller godkendte tredjelande til at fremstille og eksportere sammensatte produkter, der indeholder forarbejdede produkter af bløddyr.
(3) Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum (EUT L 131 af 17.5.2019, s. 18).
(4) Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).
(5) Kommissionens gennemførelsesforordning (EU) 2020/2235 af 16. december 2020 om regler for anvendelsen af Europa-Parlamentets og Rådets forordning (EU) 2016/429 og (EU) 2017/625 for så vidt angår standarddyresundhedscertifikater, officielle standardcer­ tifikater og kombinerede standarddyresundhedscertifikater/officielle standardcertifikater til brug ved indførsel til Unionen og flytning inden for Unionen af sendinger af visse kategorier af dyr og varer samt officiel certificering vedrørende sådanne certifikater og om ophævelse af forordning (EF) nr.
599/2004, gennemførelsesforordning (EU) nr.
636/2014 og (EU) 2019/628, direktiv 98/68/EF samt beslutning 2000/572/EF, 2003/779/EF og 2007/240/EF (EUT L 442 af 30.12.2020, s. 1).
(6) Kommissionens gennemførelsesforordning (EU) 2021/404 af 24. marts 2021 om fastlæggelse af lister over tredjelande, territorier eller zoner deri, hvorfra det er tilladt at indføre dyr, avlsmateriale og animalske produkter til Unionen, jf.
Europa-Parlamentets og Rådets forordning (EU) 2016/429 (EUT L 114 af 31.3.2021, s. 1).
(7) Kommissionens gennemførelsesforordning (EU) 2019/627 af 15. marts 2019 om ensartede praktiske ordninger for gennemførelse af offentlig kontrol af animalske produkter til konsum, jf.
Europa-Parlamentets og Rådets forordning (EU) 2017/625, og om ændring af Kommissionens forordning (EF) nr.
2074/2005 for så vidt angår offentlig kontrol (EUT L 131 af 17.5.2019, s. 51).
(8) Kommissionens gennemførelsesforordning (EU) 2021/405 af 24. marts 2021 om fastlæggelse af lister over tredjelande og regioner heri, hvorfra det er tilladt at indføre visse dyr og varer til konsum til Den Europæiske Union, jf.
Europa-Parlamentets og Rådets forordning (EU) 2017/625 (EUT L 114 af 31.3.2021, s. 118).